stanford-oval/wikipedia huggingface dataset:
Rufus Wainwright
Suuremman yleisön tietoisuuteen

Esiinnyttyään jonkin aikaan Montrealin klubeilla Wainwright levytti joukon demonauhoja, joista yksi päätyi DreamWorks-levy-yhtiön johtohahmon Lenny Waronkerin käsiin, ja Wainwright sai levytyssopimuksen. Ensimmäinen studioalbumi saavutti suuren suosion Kanadassa, ja Rolling Stone -lehti valitsi Wainwrightin vuoden 1998 parhaaksi uudeksi artistiksi. Wainwrightin seuraava levy Poses (2001) sai yhtä lailla positiivisen vastaanoton.
Vuosina 2001–2004 Wainwright kiersi Tori Amosin, Stingin, Ben Foldsin ja Gusterin kanssa, minkä lisäksi hän esiintyi myös omalla soolokiertueellaan.
Kesäkuussa 2006 Wainwright esiintyi kahtena peräkkäisenä iltana New Yorkin Carnegie Hallissa, jossa hän tulkitsi Judy Garlandin vuonna 1961 äänitetyn konsertin. Toisinnot konsertista nähtiin myöhemmin myös Olympia-teatterissa Pariisissa, Lontoon Palladiumissa ja Hollywood Bowlissa Los Angelesissa. Konserteista julkaistiin sekä CD-albumi että DVD. New Yorkin konsertissa taltioitu albumi Rufus Does Judy at Carnegie Hall oli Grammy-ehdokkaana vuonna 2009 "Best Traditional Pop Vocal Album" -kategoriassa.
Wainwrightin viides studioalbumi Release the Stars julkaistiin toukokuussa 2007. Levyn tuottajana toimi Pet Shop Boysin laulaja Neil Tennant, joka myös lauloi taustoja albumilla. Muita yhteistyökumppaneita levyllä olivat muusikot Richard Thompson, Teddy Thompson, Martha Wainwright, Kate McGarrigle ja Joan Wasser sekä näyttelijä Siân Phillips.
Albumin julkaisua seuranneen kiertueen jälkeen Wainwright alkoi kirjoittaa ensimmäistä oopperaansa, Prima Donna, joka hänen mukaansa kuvaa paluuta yrittävän oopperalaulajan päivää ja tämän rakastumista toimittajaan. Oopperan libretto on ranskaksi. Alun perin oopperan tilasi New Yorkin Metropolitan Opera, mutta Wainwrightin päätös kirjoittaa libretto ranskaksi sekä METin kykenemättömyys saada ooppera sovitettua vuoden 2009 esityskaudelle muuttivat suunnitelmat. Oopperan kantaesitys oli Manchester International Festival -tapahtumassa heinäkuussa 2009.
Wainwright esiintyi Helsingin Tavastia-klubilla 30. heinäkuuta 2016.
Yksityiselämä

Wainwright seurusteli pitkään Jörn Weisbrodtin kanssa, ja pari kihlautui 2010.He menivät naimisiin 23. elokuuta 2012 New Yorkissa.
Kanadalaisen laulajan Leonard Cohenin tytär Lorca Cohen synnytti 2.2.2011 tyttären, jonka isä Wainwright on.
Musiikillinen tyyli

Pianon lisäksi Wainwright soittaa kitaraa. Hänen musiikilleen ovat tyypillisiä harmoniat ja monikerroksiset lauluosuudet. Hän esiintyy edelleen myös yhdessä sisarensa Marthan kanssa, joka laulaa taustoja. Wainwrightin musiikkia on kutsuttu ”popera” nimellä, mikä on viittaus hänen tapaansa yhdistää pop-musiikkia ja oopperaa. Hänen sanoituksissaan on viittauksia oopperaan, kirjallisuuteen, pop-kulttuuriin ja myös politiikkaan.
Diskografia > Studioalbumit

Rufus Wainwright (DreamWorks, 1998)
Poses (DreamWorks, 2001)
Want One (DreamWorks, 2003)
Want Two (Geffen, 2004)
Release the Stars (Geffen, 2007)
All Days Are Nights: Songs for Lulu (Decca, 2010)
Out of the Game (Decca, 2012)
Prima Donna (Deutsche Grammophon, 2015)
Take All My Loves: 9 Shakespeare Sonnets (Deutsche Grammophon, 2016)
Diskografia > Muut julkaisut

Waiting for a Want (EP, DreamWorks, 2004) – saatavissa vain Internet-musiikkiliike iTunesin kautta
Alright, Already: Live in Montréal  (EP, DreamWorks/Geffen, 2005) – vain iTunesin kautta
All I Want (DVD, 2005)
Want (DreamWorks/Geffen, 2005)
Rufus Does Judy at Carnegie Hall (live-albumi, Geffen, 2007)
Rufus! Rufus! Rufus! Does Judy! Judy! Judy!: Live From the London Palladium (DVD, 2007)
Milwaukee at Last!!! (konsertti-CD/DVD, Decca, 2009)
Elokuvat

Tommy Tricker and the Stamp Traveller (1988) -elokuvan lisäksi Wainwright on sittemmin esiintynyt elokuvissa Lentäjä (2004), Heights (2005) ja L'âge des ténèbres (2007). Hän on myös levyttänyt kappaleita moniin elokuviin kuten Moulin Rouge!, Bridget Jones: Elämä jatkuu, Brokeback Mountain ja Riemukas Robinsonin perhe.
Aiheesta muualla

Wikimedia Commonsissa on kuvia tai muita tiedostoja aiheesta .
Rufus Wainwrightin virallinen kotisivu
Rufus Wainwright Myspacessa (englanniksi)
Tiedote Wainwrightin ja Cohenin tyttären synnystä (Arkistoitu – Internet Archive)
Wainwright Chicagossa lokakuussa 2005.
Wainwright Madridissa toukokuussa 2010.
Solsletta

| Solsletta |
| --- | --- |
 Solsletta
 Koordinaatit: 63°04′53″N, 7°53′07″E 
Valtio:  Norja
Lääni:  Møre ja Romsdal
Kunta:  Kristiansund
Pinta-ala:  
 – Maa:  0,6 km²
Väkiluku (2022):  735
 – Väestötiheys:  1 225 as./km²
Infobox OKVirheellinen NIMI-arvo: 
Solsletta on taajama Frein saarella Kristiansundin kunnassa Møren ja Romsdalin läänissä Norjassa. Taajaman pinta-ala on 0,6 neliökilometriä ja asukasluku 735 vuonna 2023.
Siriporn Ampaipong

| Siriporn Amphaipong> ศิริพร อำไพพงษ์.Henkilötiedot |
| --- | --- |
Syntynyt: 7. joulukuuta 1964 (ikä 59) Udon Thani, Thaimaa
Kansalaisuus:  thai
Ammatti:  näyttelijä, laulaja
Muusikko
Taiteilijanimi:  Sirima Amkhen
Aktiivisena:  1981-
Tyylilajit:  popmusiikki, Luk thung ja Mor lam 
Levy-yhtiöt:  GMM Grammy 
  [ Muokkaa Wikidatassa ] [ ohje ]  
Siriporn Ampaipong (thaiksi ศิริพร อำไพพงษ์, s. 	7. joulukuuta 1964  -,  Thaimaa)  on thaimaalainen laulaja. Hän on laulaja elokuvissa "Bo Rak Si Dam", "Parinya Jai".
Diskografia > Studioalbumit

Parinya Jai (ปริญญาใจ)
Soo Puea Nong Dai Mai (สู้เพื่อน้องได้ไหม)
Raeng Jai Rai Wan (แรงใจรายวัน)
Puea Mae Pae Bo Dai (เพื่อแม่แพ้บ่ได้)
Song Khon Bon Tang Jai (สองคนบนทางใจ)
Phae Jai Khon Dee (แพ้ใจคนดี)
Aok Hak Pro Hak Ai (อกหักเพราะฮักอ้าย)
Karuna Ya Pluean Jai (กรุณาอย่าเผลอใจ)
Tua Jing Pra Jam Jai (ตัวจริงประจำใจ)
Phoo Pae Kae Kho Ber (ผู้แพ้แค่ขอเบอร์)
Yan Boe Me Chard Na (ย่านบ่มีชาติหน้า)
Jaew Bong Nai Klong Com (แจ่วบ่องในกล่องคอมพ์)
Khoe Tham Puea Ai (ขอทำเพื่ออ้าย)
Sa Tree Mai Lek Nueng (สตรีหมายเลขหนึ่ง)
Hua Na Kang Sao Suea Dam (หัวหน้าแก๊งสาวเสื้อดำ)
Parinya Jep (ปริญญาเจ็บ)
Khon Chai Kied Cha (คนใช่เกิดช้า)
Phoo Ying Lai Mue (ผู้หญิงหลายมือ)
Scaphisoma pocsi

| Scaphisoma pocsi> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Kuusijalkaiset Hexapoda
Luokka:  Hyönteiset Insecta
Lahko:  Kovakuoriaiset Coleoptera
Yläheimo:  Haiskiaismaiset Staphylinoidea
Heimo:  Lyhytsiipiset Staphylinidae
Suku:  Scaphisoma
Laji:  pocsi
Kaksiosainen nimi
 Scaphisoma pocsi  Löbl, 1981 
  [ Muokkaa Wikidatassa ] [ ohje ]  
Scaphisoma pocsi on Scaphisoma-sukuun ja lyhytsiipiset-heimoon (Staphylinidae) kuuluva eläinlaji. Tieteellisen nimen sille antoi ensimmäisenä Löbl vuonna 1981. Sillä ei ole alalajeja.
Levinneisyysalue

Vietnam
Kirjallisuutta

Löbl, I.: ​Über einige Arten der Gattung Scaphisoma Leach (Coleoptera, Scaphidiidae) aus Vietnam und Laos..  Annales Historico-Naturales Musei Nationalis Hungarici, 73: 105-112., 1981.
Scott Winkler

| Scott Winkler> Henkilötiedot |
| --- | --- |
Syntynyt: 22. helmikuuta 1990 Asker, Norja
Kuollut: 12. kesäkuuta 2013 (23 vuotta) Asker, Norja
Kansalaisuus:   Norja
Jääkiekkoilija
Pelipaikka:  oikea laitahyökkääjä
Maila:  oikea
Pituus:  191 cm
Paino:  96 kg
Pelaajaura
Pääsarjaura:  (–)
Seurat:  Frisk Asker-2 (Norja I) Cedar Rapids RoughRiders (USHL) Colorado College (NCAA)
NHL-varaus:  89. varaus, 2008 Dallas Stars
Scott Kristian Winkler (22. helmikuuta 1990 Asker, Norja – 12. kesäkuuta 2013 Asker, Norja) oli norjalainen jääkiekkoilija. Hän oli pelipaikaltaan oikea laitahyökkääjä, joka laukoi oikealta. NHL-joukkue Dallas Stars varasi suhteellisen isokokoisen Winklerin kolmannella kierroksella 89. pelaajana kesällä 2008. Winkler pelasi ennen kuolemaansa neljä kautta Colorado Collegessa, josta valmistui taloustieteiden kandidaatiksi.
Ura > Seuraura

Winkler oli Frisk Tigersin kasvatti. Hän pelasi ensimmäiset miesten pelinsä sen kakkosjoukkueessa, Norjan I-divisioonassa kaudella 2006–2007. Kaudeksi 2007–2008 Winkler siirtyi Yhdysvaltoihin. Hän valmistui kauden päätteeksi Blue Valley Northwest High Schoolista Overland Parkin kaupungissa, Kansasissa ja pelasi Russell Stoverin joukkueessa. Dallas Stars varasi Winklerin kolmannella kierroksella 89. pelaajana NHL:n varaustilaisuudessa 2008. Samana kesänä hänet varasi myös USHL-joukkue Cedar Rapids RougRiders numerolla 141.
Kauden 2008–2009 Winkler pelasi USHL:ää Cedar Rapids RoughRidersin riveissä. Vuosina 2009–2013 hän kävi Colorado Collegea. Hänet valittiin kolmen viimeisen yliopistokautensa päätteeksi WCHA:n akateemiseen tähdistökentälliseen. Winklerin oli tarkoitus pelata kaudella 2013–2014 lähtökohtaisesti Dallas Starsin farmijoukkueessa Texas Starsissa AHL:ssä. Hänet kuitenkin löydettiin 12. kesäkuuta 2013 kuolleena vanhempiensa kodista Norjan Askerissa. Norjan poliisi on vahvistanut kuolintapauksen. Kuolinsyytä ei ole annettu julkisuuteen. Poliisin mukaan tapauksessa ei kuitenkaan epäillä rikosta.
Ura > Maajoukkueura

Winkler edusti Norjaa alle 20-vuotiaiden I-divisioonan MM-kilpailuissa vuosina 2009 ja 2010. Ensimmäinen turnaus päättyi B-lohkon pronssiin ja jälkimmäinen kultaan sekä sarjanousuun seuraavaksi vuodeksi pääsarjaan. Hän voitti tehoilla 6+8=14 koko vuoden 2010 turnauksen B-lohkon piste- ja syöttöpörssin sekä jakoi maalipörssin voiton joukkuetoverinsa Jonas Djupvik Løvlien kanssa. Winkler palkittiin myös B-lohkon parhaana hyökkääjänä.
Vuosina 2007 ja 2008 Winkler pelasi alle 18-vuotiaiden I-divisioonan MM-kilpailuissa. Hän voitti ensimmäisestä turnauksesta B-lohkon pronssia sekä jälkimmäisestä kultaa, jolloin Norja nousi myös seuraavaksi vuodeksi pääsarjaan. Winkler oli vuoden 2008 turnauksessa joukkueen paras pistemies ja syöttäjä tehoilla 2+5=7.
Winkler pelasi myös kolme A-maaottelua kaudella 2011–2012.
Muuta

Scott Winklerin äiti on norjalainen ja isä saksalaissyntyinen kanadalainen Rodney Winkler, joka on itsekin pelannut Norjassa jääkiekkoa pääsarjatasolla.
Saarijärvi (Kuhmoinen, Kotakoski)

| Saarijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°40′43″N, 25°11′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Vähä-Loirakkoon 
Järvinumero:  14.225.1.027
Mittaustietoja
Pinnankorkeus:  156,4 m  
Pituus:  260 m  
Leveys:  220 m  
Rantaviiva:  0,89 km  
Pinta-ala:  1,797 ha  
Saaria:  1 
 fiSaarijärvi 
Saarijärvi on Pirkanmaalla Kuhmoisissa Kotakosken kylän lähellä sijaitseva järvi.
Maantietoa

Järven pinta-ala on 1,8 hehtaaria, se on 250 metriä pitkä ja 200 metriä leveä. Järvi on autio ja järvellä on kartan mukaan yksi pieni saari. Järven rantaviivan pituus on 900 metriä ja sen rannat ovat metsämaata.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Järven vedenpinnan korkeus on 156,4 metriä mpy. Siihen johtaa kaksi ojaa Soimasuolta. Laskuoja lähtee järven eteläpäästä, virtaa Luokkijärven ja Kirvesjärven ohitse ja laskee lopulta Vähä-Loirakkoon, joka laskee Iso-Loirakkoon.
Historiaa

Vuoden 1966 peruskartassa järvestä johti vain oja Luokkijärveen. Vuoteen 1986 mennessä järveen oli johdettu yksi oja Soimasolta.
Rupert Thorne

| Rupert Thorne |
| --- | --- |

Luoja(t):  Steve Englehart
Kustantamo:  DC Comics
Ensiesiintyminen:  Detective Comics nro 469 (toukokuu 1977)
Henkilötiedot
Oikea nimi:  Rupert Thorne
Status:  Aktiivinen
Pituus:  178 cm
Paino:  104 kg
Edelliset ryhmäsidokset:  Bane
Henkilöllisyydet:  Boss Thorne, Rupert Thorne
Voimat:  Ei yliluonnollisia tai -inhimillisiä voimia
Rupert Thorne on DC Comicsin kustantama kuvitteellinen mafiapomo ja Batmanin vihollinen, jonka loivat Steve Englehart ja Walter Simonson. Hahmo teki ensiesiintymisensä Detective Comicsin numerossa 469, vuonna 1977.
Sarjakuva

Rupert Thorne on pelätty rikospomo, joka hallitsee lähes koko Gothamin rikollisuutta. Hän oli alun perin korruptoitunut poliitikko, jota tohtori Phosphorus kiristi saadakseen kaupungin asettumaan Batmania vastaan. Saadessaan Phosphorusin pois tieltä, Thorne julisti Batmanin olevan lainsuojaton. Hän yritti saada koko Gothamin valtaansa tulemalla kaupungin pormestariksi. Hän sai myös tietää, että tohtori Hugo Strange tiesi Batmanin salaisen henkilöllisyyden ja kidnappasikin tohtorin ja kidutti tätä paljastamaan salaisuuden. Tohtori Outo kuitenkin vastusteli, jonka seurauksena hän kuoli. Vaikka Outo olikin kuollut, tohtorin kummitus alkoi kummitella Thornea. Tämän seurauksena hän joutui Arkhamin mielisairaalaan.
Epäonnistuttuaan kampanjassaan Batmania vastaan ​​ja vietettyään jonkin aikaa piilossa, hän palaa salaa Gothamiin. Hän saa korruptoituneen Hamilton Hillin pormestariksi ja käskee hänet erottamaan poliisikomentaja James Gordonin Thornen palkkalistoilla olevan Peter Paulingin hyväksi. Thorne tunnistaa lopulta Bruce Waynen Batmaniksi hankittuaan toimittaja Vicki Valelta kuvia hänestä vaihtamassa pukunsa. Sitten Thorne palkkaa Deadshotin tappamaan Waynen. Deadshot ei kuitenkaan onnistu, mutta ennen kuin Thorne ehtii käsitellä vihollistaan, hän alkaa alistua Strangen manipulaatioihin; professorin paljastetaan väärentäneen kuolemansa ja piinaneen Thornea laitteilla, jotka on suunniteltu simuloimaan aavemaisia ​​kokemuksia. Thorne tulee vainoharhaiseksi, koska hän on vakuuttunut siitä, että Hill ja Pauling suunnittelevat häntä vastaan ​​ja yrittävät saada hänet hulluksi. Hän ampuu Paulingin kuoliaaksi, mutta Batman ottaa hänet lopulta kiinni ja tuodaan oikeuden eteen. Thorne joutui tämän seurauksena Blackgaten vankilaan.
Muissa medioissa > Televisiossa > Batman

Rupert Thorne esiintyi vuoden 1992 Batman-animaatiosarjassa sarjakuvan tapaan mafiapomona, joka kilpaili kaupungin vallasta toisen iäkkäämmän mafiapomon Arnold Stromwellin kanssa. Häntä ääninäytteli sarjassa John Vernon.
Muissa medioissa > Televisiossa > The Batman

Vuonna 2004 Thorne teki lyhyen esiintymisen vuoden 2004 Batman-animaatiosarjassa, jossa se oli sarjan ensimmäinen rikollinen. Hahmoa ei avausjakson jälkeen nähty sarjan aikana. Hahmon äänenä toimi Victor Brandt.
Muissa medioissa > Elokuva > Batman: Salaperäinen Batwoman

Rupert Thorne teki ensimmäisen elokuvaroolinsa vuonna 2003 animaatioelokuvassa Batman: Salaperäinen Batwoman, jossa hahmolla oli lähinnä pieni rooli.
Muissa medioissa > Videopeleissä

Rupert Thorne esiintyi pelissä The Adventures of Batman & Robin, jossa häntä ääninäytteli John Vernon.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1992–1995 2003 | John Vernon | Batman | Batman: Salaperäinen Batwoman |  |
| 2004 | Victor Brandt | Batman |  |  |
Rosebud (elokuva)

| Rosebud |
| --- | --- |

Ohjaaja:  Otto Preminger
Käsikirjoittaja:  Erik Lee Preminger
Perustuu:  Paul Bonnecarrèren ja Joan Hemingwayn romaaniin Rosebud (1973)
Tuottaja:  Otto Preminger
Säveltäjä:  Laurent Petitgirard
Kuvaaja:  Denys Coop
Leikkaaja:   Thom Noble  Peter Thornton 
Lavastaja:   Simon Holland  Willy Holt 
Pääosat:   Peter O’Toole  Richard Attenborough  Cliff Gorman  Claude Dauphin  John Lindsay  Peter Lawford  Raf Vallone 
Valmistustiedot
Valmistusmaa:  Yhdysvallat
Tuotantoyhtiö:  Sigma Productions
Levittäjä:  United Artists
Ensi-ilta:   1975-3-2424. maaliskuuta 1975 (Yhdysvallat)  1975-4-1818. huhtikuuta 1975 (Suomi)  
Kesto:  126 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rosebud (engl. Rosebud) on vuonna 1975 ensi-iltansa saanut Otto Premingerin ohjaama ja tuottama yhdysvaltalainen toimintatrillerielokuva, jonka pääosia näyttelevät Peter O’Toole, Richard Attenborough, Cliff Gorman, Claude Dauphin, John Lindsay, Peter Lawford ja Raf Vallone. Elokuva perustuu Paul Bonnecarrèren ja Joan Hemingwayn samannimiseen romaaniin Rosebud (1973), jonka pohjalta Erik Lee Preminger sovitti elokuvan käsikirjoituksen. Rosebud oli englantilais-kanadalaisnäyttelijä Kim Cattrallin ensimmäinen elokuva ja ranskalaisnäyttelijä Isabelle Huppertin ensimmäinen yhdysvaltalainen elokuva.
Juoni

Rosebud on ylellinen huvijahti, jolla viisi kaunista teini-ikäistä tyttöä valmistautuu viettämään kesälomaansa. Lomasuunnitelmat saavat kuitenkin karmean käänteen, kun arabiterroristit kaappaavat aluksen. Koska tytöt ovat rikkaista ja vaikutusvaltaisista perheistä, terroristit kuvittelevat saavansa suuret lunnasrahat. Miehistö murhataan ja alus ohjataan ulapalle. Lunnasvaatimusten tueksi terroristit filmaavat kannella alastomiksi riisuttuja tyttöjä. Uhkaavan tilanteen ainoa toivo on CIA:n agentti Lawrence ”Larry” Martin (Peter O’Toole), joka lähtee Newsweekin toimittajaksi naamioituneena yrittämään tyttöjen vapauttamista.
Tuotanto

Robert Mitchum oli alun perin miespääosassa, mutta kun kuvausten alussa hänelle ja ohjaaja Premingerille tuli suuri riita, Mitchum jätti elokuvaprojektin. Mitchumin mukaan hän itse lähti elokuvaprojektista, kun taas Premingerin mukaan hän antoi Mitchumille potkut tämän juomisen takia. Peter O’Toole palkattiin korvaamaan Mitchum kahden päivän kuluttua tämän lähdön jälkeen.
Rosebudin kuvaukset alkoivat Juan-les-Pinsin lomakohteessa Alpes-Maritimesin departementin Antibesin kunnassa, Ranskan Rivieralla 28. toukokuuta 1974 ja päättyivät syyskuun alussa 1974. Elokuva kuvattiin Ranskan lisäksi myös Länsi-Saksassa ja Israelissa. Juan-les-Pinsin ohella elokuvaa kuvattiin Ranskassa sekä Bastian kaupungissa ja L’Île-Roussen kunnassa Haute-Corsen departementissa Korsikan saarella sekä Pariisissa. Länsi-Saksassa elokuvan kuvauspaikkoina olivat Hampuri ja Länsi-Berliini. Israelissa elokuvaa kuvattiin Jerusalemissa ja Haifassa. Elokuvan tuotantoyhtiönä oli Sigma Productions.
Julkaisu ja vastaanotto

Rosebud sai ensi-iltansa Yhdysvalloissa 24. maaliskuuta 1975. Suomessa elokuvan teatteriensi-ilta oli 18. huhtikuuta 1975. United Artists oli elokuvan teatterilevittäjänä niin Yhdysvalloissa kuin Suomessakin. Elokuva oli Suomessa 30. katsotuin elokuva 52 235 hengen katsojamäärällään vuonna 1975.
Rosebud on saanut elokuvakriitikoilta kielteisen vastaanoton. Rotten Tomatoes -sivuston mukaan 40% kriitikoista on antanut elokuvalle positiivisen arvosanan 4,9/10 keskiarvolla. Keräys perustuu viiteen arviointiin. 64 käyttäjästä 33% on antanut elokuvalle positiivisen arvosanan 2,7/5 keskiarvolla. Internet Movie Databasen 556 käyttäjää on antanut elokuvalle keskiarvon 5,1/10.
Rosebud julkaistiin Yhdysvalloissa DVD:lle 12. tammikuuta 2009.
Aiheesta muualla

Rosebud Internet Movie Databasessa (englanniksi)
Rosebud Elonet.
Rosebud AllMoviessa. (englanniksi)
Rosebud Rotten Tomatoes -sivustolla (englanniksi)
Rosebud Yhdysvaltain elokuvainstituutin sivuilla (englanniksi)
Raf Vallone, Adrienne Corri ja Peter O’Toole elokuvan trailerissa
Siris (Sardinia)

| Siris (Sìris) |
| --- | --- |
 Sijainti Oristanon maakunnassa
 Siris
 Koordinaatit: 39.712°0′0″N, 8.774°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  6,00 km²
Korkeus:  161 m
Väkiluku:  230
Aikavyöhyke:  UTC+1
 – Kesäaika:  UTC+2
Postinumero:  09090
Suuntanumero(t):    0783
Rekisterikilpi:  OR
 
 http://www.comune.siris.or.it 
Infobox OKVirheellinen NIMI-arvo: 
Siris (sardiksi Sìris) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 230 asukasta (vuonna 2016) ja sen pinta-ala on 6,00 neliökilometriä. Se sijaitsee 161 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Siris (Sardinia) Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Sata kaikkien aikojen parasta rikosromaania

Sata kaikkien aikojen parasta rikosromaania on brittiläisen Crime Writers’ Associationin (CWA) vuonna 1990 kirjan muodossa julkaisema luettelo. Samanlaisen luettelon teki vuonna 1995 yhdysvaltalainen Mystery Writers of America (MWA).
Sirispuut

| Sirispuut |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit
Suku::  Sirispuut Archidendropsis  I.C.Nielsen
Katso myös
   Sirispuut Commonsissa 
Infobox OKNimi-testi OK: 
Sirispuut (Archidendropsis) on hernekasveihin kuuluva puusuku, jossa on yksitoista (–14) lajia. Niitä esiintyy Papua-Uudessa-Guineassa, Salomonsaarilla ja Uudessa-Kaledoniassa. Australian Queenslandissa esiintyy kolmea sirispuiden sukuista lajia, jotka voidaan sijoittaa vaihtoehtoisesti v. 2022 kuvattuun sukuun Heliodendron. Sirispuut kasvavat trooppisissa sademetsissä, Australian Heliodendron-lajit voivat kasvaa kuivissa eukalyptusmetsissä.
Lajeja

keltasirispuu (Archidendropsis xanthoxylon (C.T.White & W.D.Francis) I.C.Nielsen → Heliodendron xanthoxylon (C.T.White & W.D.Francis) Gill.K.Br. & Bayly)
Shotgun Wedding (Roy "C")

| ”Shotgun Wedding” Roy "C" |
| --- | --- | --- |

Singlen tiedot
 Julkaistu: 1965
 Formaatti: 7"-vinyyli
 Tyylilaji: soul, novelty
 Levy-yhtiö: UK Records
Roy "C":n muut singlet
|   | ”Shotgun Wedding” 1965 |   |
Shotgun Wedding on Roy "C":n novelty-tyyppinen single vuodelta 1965. Sen on julkaissut UK Records emoyhtiön ollessa Decca Record Co. Ltd.
Singlen kappaleet

Shotgun Wedding (Hammond) XDR 52339
I'm Gonna Make It (Hammond, Ericson) XDR 52340
Kappaleet ovat Hammond-tuotantoa (A Hammond Production) ja julkaisija on Sparta-Florida.
Ääninäyte
10 sekunnin näyte.
Äänitiedostojen kuunteluohjeet
Saturday Night Live (Suomi)

| Saturday Night Live |
| --- | --- |
 Ohjelman logo
Tyyli:  viihde komedia
Kestoaika:  43 minuuttia
Pääosissa:   Aku Hirviniemi  Pamela Tola  Jussi Vatanen  Kalle Lamberg  André Wickström 
Alkuperämaa:   Suomi
Verkko:  MTV3
Esitetty:  6. helmikuuta 2016 –  23. huhtikuuta 2016
Jaksoja:  12
Tuotanto
Tuottaja(t):  Jasmine Patrakka
Vastaava(t) tuottaja(t):   Olli Suominen  Tuomas Summanen  Sari Valtanen (MTV) 
Ohjaaja(t):   Tuomas Summanen  Jaakko Saariluoma  Niina Lahtinen  Teija Paajamaa (monikameraohjaus) 
Käsikirjoittaja(t):   Niina Lahtinen  Pirjo Heikkilä  Jyrki Lehtola  André Wickström  Paula Korva (jaksot 1, 3–)  Hermanni Koppala (jaksot 1, 3–) 
Leikkaaja(t):  Matti Mikkonen
Tuotantoyhtiö(t):  Rabbit Films
Aiheesta muualla
Virallinen sivusto
IMDb 
Saturday Night Live (SNL) oli samannimiseen yhdysvaltalaisformaattiin perustuva suomalainen viihdeohjelma, joka esitettiin MTV3-kanavalla helmi–huhtikuussa 2016. Ohjelmassa oli viikoittain vaihtuva, julkisuudesta tuttu juontaja sekä erilaisia sketsejä, joissa näyttelevät ohjelman vakionäyttelijät sekä satunnaiset vierailijat.
Ohjelman päänäyttelijöitä olivat Aku Hirviniemi, Pamela Tola, Jussi Vatanen ja Kalle Lamberg. Ohjelmaa käsikirjoittivat muun muassa Pirjo Heikkilä, Niina Lahtinen, André Wickström sekä Jyrki Lehtola. Wickström toimi myös ohjelman Uutisviikko-osion juontajana. Housebandia johti Sami Pitkämö.